CELEX: 32008D0553
Language: hu
Date: 2008-06-30 00:00:00
Title: 2008/553/EK: A Bizottság határozata ( 2008. június 30.) a klasszikus sertéspestis szlovákiai előfordulásával összefüggő egyes védekezési intézkedésekről szóló 2008/377/EK határozat hatályon kívül helyezéséről (az értesítés a C(2008) 3223. számú dokumentummal történt) (EGT-vonatkozású szöveg)

5.7.2008   
            
            
               HU
            
            
               Az Európai Unió Hivatalos Lapja
            
            
               L 178/45
            
         
      A BIZOTTSÁG HATÁROZATA
   
   (2008. június 30.)
   a klasszikus sertéspestis szlovákiai előfordulásával összefüggő egyes védekezési intézkedésekről szóló 2008/377/EK határozat hatályon kívül helyezéséről
   (az értesítés a C(2008) 3223. számú dokumentummal történt)
   (EGT-vonatkozású szöveg)
   (2008/553/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
   mivel:
   
               (1)
            
            
               Szlovákiában több helyen kitört a klasszikus sertéspestis.
            
         
               (2)
            
            
               A klasszikus sertéspestis szlovákiai előfordulásával összefüggő egyes védekezési intézkedésekről szóló, 2008. május 8-i 2008/377/EK bizottsági határozatot (2) annak érdekében fogadták el, hogy megerősítsék a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvvel (3) összhangban Szlovákia által hozott intézkedéseket.
            
         
               (3)
            
            
               A Szlovákia által benyújtott információk arra utalnak, hogy a tagállamban felszámolták a klasszikus sertéspestis kitöréseit, a járványügyi vizsgálatok pedig azt mutatják, hogy a klasszikus sertéspestis nem terjedt tovább.
            
         
               (4)
            
            
               A 2008/377/EK határozatot ezért hatályon kívül kell helyezni.
            
         
               (5)
            
            
               Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2008/377/EK határozat hatályát veszti.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2008. június 30-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 224., 1990.8.18., 29. o. A legutóbb a 2002/33/EK európai parlamenti és tanácsi irányelvvel (HL L 315., 2002.11.19., 14. o.) módosított irányelv.
   
      (2)  HL L 130., 2008.5.20., 18. o. A 2008/419/EK határozattal (HL L 147., 2008.6.6., 65. o.) módosított határozat.
   
      (3)  HL L 316., 2001.12.1., 5. o. A legutóbb a 2007/729/EK bizottsági határozattal (HL L 294., 2007.11.13., 26. o.) módosított irányelv.